pythainlp/thai-wiki-dataset-v3 huggingface dataset:
ลูกา มิลิวอเยวิช

ลูกา มิลิวอเยวิช (Лука Миливојевић; เกิดวันที่ 7 เมษายน ค.ศ. 1991) เป็นนักฟุตบอลชาวเซอร์เบียที่เล่นในตำแหน่งกองกลางและเป็นกัปตันของคริสตัลพาเลซในพรีเมียร์ลีก เขายังเล่นให้กับทีมชาติเซอร์เบีย
เขาเริ่มต้นอาชีพกับรัดนิชกีครากูเยวัตส์ ต่อมาได้เล่นให้กับสโมสรรัด ก่อนที่จะเซ็นสัญญากับเรดสตาร์ เบลเกรดในเดือนมกราคม ค.ศ. 2012 ต่อมาเขาคว้าแชมป์เบลเจียนโปรลีกกับอันเดอร์เลคต์ และคว้าแชมป์ซูเปอร์ลีกกรีซสองสมัยกับโอลิมเบียโกส ก่อนที่จะย้ายไปคริสตัลพาเลซด้วยค่าตัว 16 ล้านยูโรในเดือนมกราคม ค.ศ. 2017
มิลิวอเยวิชลงเล่นให้กับทีมชาติเซอร์เบียครั้งแรกใน ค.ศ. 2012 และเป็นส่วนหนึ่งของทีมชาติในฟุตบอลโลก 2018
== เกียรติประวัติ ==
เรดสตาร์ เบลเกรด
เซอร์เบียนคัพ: 2011–12
อันเดอร์เลคต์
เบลเจียนโปรลีก: 2013–14
เบลเจียนซูเปอร์คัพ: 2014
โอลิมเบียโกส
ซูเปอร์ลีกกรีซ: 2014–15, 2015–16
กรีกฟุตบอลคัพ: 2014–15
รางวัลส่วนตัว
ทีมยอดเยี่ยมแห่งฤดูกาลของเซอร์เบียนซูเปอร์ลีกา: 2011–12, 2012–13
== อ้างอิง ==
== แหล่งข้อมูลอื่น ==
Luka Milivojević  at Utakmica.rs
นักฟุตบอลชาวเซอร์เบีย
กองกลางฟุตบอล
นักฟุตบอลทีมชาติเซอร์เบีย
นักฟุตบอลเรดสตาร์เบลเกรด
ผู้เล่นในเซอร์เบียนซูเปอร์ลีกา
ผู้เล่นราชสโมสรกีฬาอันเดอร์เลคต์
ผู้เล่นในเบลเจียนเฟิสต์ดิวิชัน เอ
ผู้เล่นสโมสรฟุตบอลโอลิมเบียโกส
ผู้เล่นในซูเปอร์ลีกกรีซ
ผู้เล่นสโมสรฟุตบอลคริสตัลพาเลซ
ผู้เล่นในพรีเมียร์ลีก
ผู้เล่นในฟุตบอลโลก 2018
อูร็อช สปายิช

อูร็อช สปายิช (Урош Спајић; เกิดวันที่ 13 กุมภาพันธ์ ค.ศ. 1993) เป็นนักฟุตบอลชาวเซอร์เบียที่เล่นในตำแหน่งกองหลังให้กับครัสโนดาร์ในรัสเซีย
สปายิชลงเล่นระดับอาชีพครั้งแรกให้กับเรดสตาร์ เบลเกรดเมื่อวันที่ 27 ตุลาคม ค.ศ. 2010 ในรายการเซอร์เบียนคัพนัดที่พบบอรักชาชัก ในฤดูกาลสุดท้ายของเขากับเรดสตาร์ เขาลงเล่นทั้งหมด 16 นัด จนได้รับการชื่นชมว่าเป็นผู้เล่นที่มีคุณภาพอันโดดเด่น ต่อมาในวันที่เดือนพฤษภาคม ค.ศ. 2013 เขาย้ายไปตูลูซในฝรั่งเศสด้วยค่าตัว 1.5 ล้านยูโร ต่อมาในเดือนสิงหาคม ค.ศ. 2016 เขาถูกปล่อยยืมตัวให้กับอันเดอร์เลคต์ในเนเธอร์แลนด์เป็นระยะเวลาหนึ่งฤดูกาล ซึ่งเขาทีมคว้าแชมป์เบลเจียนซูเปอร์คัพใน ค.ศ. 2017 ต่อมาในเดือนพฤษภาคม ค.ศ. 2018 เขาเซ็นสัญญาระยะยาว 5 ปีกับครัสโนดาร์ในรัสเซียนพรีเมียร์ลีก
สปายิชลงเล่นให้กับทีมชาติรุ่นอายุไม่เกิน 21 ปีครั้งแรกในนัดกระชับมิตรที่พบกับอิสราเอลในเดือนกุมภาพันธ์ ค.ศ. 2013 ต่อมาเขาได้ลงเล่นให้กับ
เปรดราก รายกอวิช

เปรดราก รายกอวิช (Предраг Рајковић; เกิดวันที่ 31 ตุลาคม ค.ศ. 1995) เป็นนักฟุตบอลชาวเซอร์เบีย ปัจจุบันลงเล่นในตำแหน่งผู้รักษาประตู ให้กับมายอร์กา สโมสรในลาลิกา และทีมชาติเซอร์เบีย
รายกอวิชเกิดที่เมืองเนกอติน และในวัย 7 ปี ได้เริ่มฝึกซ้อมฟุตบอลกับพ่อของเขาอย่างซาซา อดีตผู้รักษาประตูของไฮดูกเวลย์กอ เขาเติบโตในบ้านเกิดจนกระทั่งใน ค.ศ. 2009 ได้ย้ายไปร่วมทีมยากอดีนา เขาได้เล่นให้ทีมเยาวชนของสโมสรเป็นเวลาสี่ปี และเลื่อนขึ้นมาสู่ทีมชุดใหญ่ในฤดูกาล 2011–12 ต่อมาเขาเซ็นสัญญา 4 ปีกับเรดสตาร์ เบลเกรด ในวันที่ 28 สิงหาคม ค.ศ. 2013 ซึ่งในฤดูกาลแรกกับสโมสร เขาเลือกสวมเสื้อหมายเลข 95 เพื่อสื่อถึงปีที่เขาเกิด ต่อมาในวันที่ 29 สิงหาคม ค.ศ. 2015 เขาเซ็นสัญญา 5 ปีกับมัคคาบีเทลอาวีฟด้วยค่าตัว 3 ล้านยูโร และในวันที่ 23 กรกฎาคม ค.ศ. 2019 เขาเซ็นสัญญา 4 ปีกับสตาดเดอแร็งส์ด้วยค่าตัว 3 ล้านยูโร
รายกอวิชถูกเรียกติดเซอร์เบียภายใต้การคุมทีมของซีนิซา มิฮายลอวิช และได้ลงเล่นให้กับทีมชาติชุดใหญ่ครั้งแรกเมื่อวันที่ 7 สิงหาคม ค.ศ. 2013 ในนัดที่พบกับโคลอมเบีย ในเดือนมิถุนายน ค.ศ. 2018 เขามีชื่อติดทีมชาติในการแข่งขันฟุตบอลโลก 2018 แต่ก็ไม่ได้ลงเล่นในรายการนั้นเลยเพราะต้องตกเป็นตัวสำรองของวลาดิมีร์ สตอยคอวิช
== เกียรติประวัติ ==
=== สโมสร ===
ยากอดีนา
เซอร์เบียนคัพ: 2012–13
เรดสตาร์ เบลเกรด
เซอร์เบียนซูเปอร์ลีกา: 2013–14
มัคคาบีเทลอาวีฟ
อิสราเอลพรีเมียร์ลีก: 2018–19
โตโตคัพ: 2017–18, 2018–19
=== ทีมชาติ ===
เซอร์เบีย
ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2013
ฟุตบอลโลกเยาวชนอายุไม่เกิน 20 ปี: 2015
=== รางวัลส่วนตัว ===
นักกีฬาดาวรุ่งยอดเยี่ยมแห่งเซอร์เบีย: 2013
ทีมยอดเยี่ยม ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2013
ถุงมือทองคำ ฟุตบอลโลกเยาวชนอายุไม่เกิน 20 ปี: 2015
ทีมยอดเยี่ยมแห่งฤดูกาล เซอร์เบียนซูเปอร์ลีกา: 2014–15
== อ้างอิง ==
== แหล่งข้อมูลอื่น ==
Profile ที่เว็บไซต์ เอร์เรเซเด มายอร์กา
Predrag Rajković stats ที่ utakmica.rs 
นักฟุตบอลชาวเซอร์เบีย
ผู้รักษาประตูฟุตบอล
นักฟุตบอลทีมชาติเซอร์เบีย
นักฟุตบอลเรดสตาร์เบลเกรด
ผู้เล่นในเซอร์เบียนซูเปอร์ลีกา
ผู้เล่นสโมสรฟุตบอลมัคคาบีเทลอาวีฟ
ผู้เล่นในอิสราเอลพรีเมียร์ลีก
ผู้เล่นในลีกเอิง
ผู้เล่นสตาดเดอแร็งส์
ผู้เล่นในฟุตบอลโลก 2018
ผู้เล่นในฟุตบอลโลก 2022
พระเจ้าสแตฟัน อูรอสที่ 4 แห่งเซอร์เบีย

พระเจ้าสแตฟัน อูรอสที่ 4 ดูชัน (Стефан Урош IV Душан, ) หรือเป็นที่รู้จักในพระนาม ดูชันผู้ยิ่งใหญ่ (Душан Силни / Dušan Silni; 26 กรกฎาคม 1308 – 20  ธันวาคม 1355) เป็นพระมหากษัตริย์แห่งจักรวรรดิเซอร์เบีย ตั้งแต่วันที่ 8 กันยายน 1331 และเป็นจักรพรรดิ (พระเจ้าซาร์) แห่งชาวเซิร์บและกรีก ตั้งแต่ 16 กรกฎาคม 1346 จนกระทั่งสวรรคต พระเจ้าสแตฟัน อูรอสที่ 4 ดูชันพิชิตดินแดนส่วนใหญ่ของยุโรปตะวันออกเฉียงใต้ ส่งผลให้พระองค์เป็นผู้ปกครองที่เข้มแข็งที่สุดในยุคสมัยนั้น รัชสมัยของพระเจ้าสแตฟัน อูรอสที่ 4 ดูชัน เซอร์เบียเป็นมหาอำนาจในคาบสมุทรบอลข่าน พระองค์สวรรคตในปี ค.ศ. 1355 และการสวรรคตของพระองค์ถือได้ว่าเป็นการสิ้นสุดการต่อต้านการขยายอำนาจของจักรวรรดิออตโตมันและความเสื่อมลงของศาสนาคริสต์นิกายอีสเทิร์นออร์ทอดอกซ์ในภูมิภาค
==อ้างอิง==
จักรพรรดิเซอร์เบีย
พระมหากษัตริย์เซอร์เบีย
พระมหากษัตริย์ผู้ทรงก่อตั้ง
มหาราช
ตาชโฮเต็ลส์

ตาช โฮเต็ลส์ (Taj Hotels) เป็นเครือโรงแรมหรูและบริษัทย่อยของอินเดียนโฮเต็ลส์คอมปานีลิมิเต็ด มีสำนักงานใหญ่ตั้งอยู่ที่เอ็กซ์เพรสส์ทาวเวอร์ (Express Towers) ในย่านนรีมันพอยต์ (Nariman Point) ในมุมไบ บริษัทก่อตั้งตามกฎหมายโดยผู้ก่อตั้งของเครือทาทา ชามเสตจี ตาตา ในปี 1903 บริษัทประกอบด้วยพนักงาน 20,000 คนในปี 2010.
ในปี 2018 บริษัทมีโรงแรมและโรงแรม-รีสอร์ตภายใต้การดูแลทั้งหมด 100 แห่ง จำนวนนี้ 84 แห่งอยู่ในประเทศอินเดีย และอีก 16 แห่งในต่างประเทศทั้งใน ภูฏาน, มาเลเซีย, มัลดีฟส์, เนปาล, แอฟริกาใต้, ศรีลังกา, สหรัฐอาหรับเอมิเรตส์, สหราชอาณาจักร, สหรัฐอเมริกา และ แซมเบีย
==ประวัติ==
จามเสตจี ตาตา ผู้ก่อตั้งทาทากรุ๊ป ได้เปิดโรงแรมตาชมหัลพาเลซ ในมุมไบขึ้นเมื่อวันที่ 16 ธันวาคม 1903 เป็นโรงแรมแรกของเครือตาช มีเหตุการณ์เรื่องเล่ามากมายเกี่ยวกับสาเหตุที่ตาตาเลือกสร้างโรงแรม หนึ่งในเรื่องเล่านั้นมาจากหลังเหตุการณ์การเลือกปฏิบัติทางชนชาติที่วัตสันส์โฮเต็ล มุมไบ ซึ่งตาตาถูกปฏิเสธการเข้าพักโรงแรมโดยระบุว่าอนุญาตให้เฉพาะชาวตะวันตกเข้าพักได้เท่านั้น เขาจึงตัดสินใจมาเปิดโรงแรมของตนเอง โรงแรมที่เปิดต้อนรับเฉพาะแขกชาวตะวันตกนั้นพบได้ทั่วไปในอินเดียสมัยนั้น อย่างไรก็ตามได้มีอีกกระแสหนึ่งระบุว่าตาตาได้ตัดสินใจเปิดโรงแรมเมื่อเพื่อนของเขาแสดงความรังเกียจต่อโรงแรมซึ่งมีในบอมเบย์ (มุมไบในปัจจุบัน) ในยุคนั้น กระนั้น เหตุผลการเปิดโรงแรมของตาตาที่ฟังดูเป็นเหตุเป็นผลที่สุดนั้นมาจากคำบอกเล่าของ Lovat Fraser เพื่อนสนิทของตาตาซึ่งระบุว่า ตาตาเองไม่ได้มีความต้องการที่จะมีโรงแรมของตนเองแต่อย่างใด แต่เขาต้องการที่จะดึงดูดผู้คนเข้ามาสู่อินเดียและอยากพัฒนาเมืองบอมเบย์ เป็นที่เล่าขานว่าตาตาได้เดินทางไปยังสถานที่อย่างลอนดอน ปารีส เบอร์ลิน และ Düsseldorf เพื่อจัดหาวัสดุ ฝานศิลปะ เฟอร์นิเจอร์ และของตกแต่งสำหรับโรงแรมของเขา
เมื่อปี 1974 ตาชกรุ๊ปได้เปิดตัวรีสอร์ทนานาชาติชายทะเลระดับห้าดาวหรูหราแห่งแรกในประเทศอินเดีย ภายใต้ชื่อ ฟอร์ตอะเกาดาบีชรีสอร์ท (Fort Aguada Beach Resort) ในรัฐกัว เช่นเดียวกันในทศวรรษ 1970s ตาชกรุ๊ปได้เริ่มเปิดโรงแรมในเมืองอย่างโรงแรมห้าดาว Taj Coromandel ในเมืองเจนไนเมื่อปี 1974, โรงแรมธุรกิจในมุมไบเมื่อปี 1977 และ ทัชโฮเตลเดลีในเดลีเมื่อปี 1978
นับตั้งแต่คริสต์ทศวรรษ 1970 ตาชกรุ๊ปได้มีการแปลงวังต่าง ๆ เป็นโรงแรมที่พัก วังแรกที่ตาชกรุ๊ปได้เข้าไปแปลงเป็นโรงแรมคือ วังทะเลสาบในอุทัยปุระ เมื่อปี 1971 ในปัจจุบันได้มีวังต่าง ๆ ที่ตาชกรุ๊ปบริหารทั้งหมดหรือบางส่วนเป็นโรงแรมหรู เช่น วังรามบาฆ ในชัยปุระ, วังอุเมดภวัน ในโชธปุระ, วังฟาลากนูมาในไฮเดอราบาด เป็นต้น
ในปี 1980 ตาขกรุ๊ปได้เปิดโรงแรมนอกอินเดียแห่งแรก คือ Taj Sheba Hotel ในเมือง Sana'a ประเทศเยเมน ตามด้วยในปลายทศวรรษ 1980s ได้เข้าซื้อโรงแรมเซนต์เจมส์คอร์ทโฮเทล (St. James' Court Hotel) ที่ซึ่งปัจจุบันคือส่วนหนึ่งของทัช 51 บัคกิงแฮมเกกสวีทส์แอนด์เรสซิเดนเซสแอนด์เซนต์เจมส์คอร์ท โรงแรมโดยตาช (Taj 51 Buckingham Gate Suites and Residences and St. James' Court, A Taj Hotel) ในลอนดอน สหราชอาณาจักร
ตาชกรุ๊ปมีโรวแรมในเครือ 10 แห่งที่เป็นสมาชิกของ Leading Hotels of the World
==การลงทุนในธุรกิจอื่น==
สถาบันการบริหารโรงแรม เอารังคาบาด – ก่อตั้งในปี 1993 ภายใต้ความร่วมมือกับของมหาวิทยาลัยฮัดเดอส์ฟีลด์ สหราชอาณาจักร
ตาชแอร์ – บริษัทการบินกลุ่ม air charter
==อ้างอิง==
โรงแรมในประเทศอินเดีย
ก่อตั้งในปี พ.ศ. 2446
บริษัทของอินเดีย
เครือโรงแรม
หนังสือเพลงสวดสดุดีโซเฟีย

หนังสือเพลงสวดสดุดีโซเฟีย (Софийски песнивец, Sofiyski pesnivets) หรือเป็นที่รู้จักในชื่อ หนังสือเพลงสวดสดุดีอีวัน อาแลกซันเดอร์ หรือ หนังสือเพลงสวดสดุดีกุกแลน เป็นหนังสือเพลงสวดสดุดีตัวเขียนสีวิจิตรของบัลแกเรียในช่วงศตวรรษที่ 14 ซึ่งหนังสือเพลงสวดสดุดีนี้เป็นของพระบรมวงศานุวงศ์พระเจ้าซาร์อีวัน อาแลกซันเดอร์แห่งบัลแกเรีย
==อ้างอิง==
หนังสือเพลงสวดสดุดี
เอกสารตัวเขียนสีวิจิตร
วรรณกรรมสมัยกลาง
พีแยร์-เอมิล ฮอยปีแยร์

พีแยร์-เอมิล คอร์ต ฮอยปีแยร์ (Pierre-Emile Kordt Højbjerg; เกิด 5 สิงหาคม ค.ศ. 1995) เป็นนักฟุตบอลชาวเดนมาร์ก ปัจจุบันเล่นในตำแหน่งกองกลางให้กับทอตนัมฮอตสเปอร์ และทีมชาติเดนมาร์ก
ฮอยปีแยร์เคยเป็นนักฟุตบอลเยาวชนของปีโก สกียอล, โคเปนเฮเกน และเปรินปือ ก่อนที่จะเข้าร่วมกับไบเอิร์นมิวนิกในปี ค.ศ. 2012 เขาลงเล่นครั้งแรกในฐานะทีมชุดใหญ่ของทีมสำรองในปีเดียวกัน และได้ลงเล่นครั้งแรกกับทีมชุดใหญ่ในเดือนเมษายน 2013 เป็นนักฟุตบอลที่ลงเล่นในบุนเดิสลีกาด้วยอายุน้อยที่สุด ณ เวลานั้น ด้วยอายุเพียง 17 ปี เขาลงเล่นให้กับทีม 25 นัด และชนะการแข่งขันทั้งในประเทศและต่างประเทศ รวมถึงการปล่อยยืมให้กับเอาคส์บวร์ค และชัลเคอ 04 ต่อมาในปี 2016 ฮอยปีแยร์เซ็นสัญญากับเซาแทมป์ตัน เป็นระยะเวลา 5 ปี ด้วยค่าตัว 12.8 ล้านปอนด์หลังจากเขาลงเล่น 130 นัดให้กับทีมนักบุญ เขาได้ย้ายเข้าร่วมทีม ทอตนัมฮอตสเปอร์ ในปี ค.ศ. 2020 ด้วยราคา 15 ล้านยูโร
ฮอยปีแยร์ยังเคยลงเล่นให้กับทีมชาติชุดเยาวชนตั้งแต่รุ่นอายุไม่เกิน 16 ถึง 21 ปี ปัจจุบันเขาได้ลงเล่นกับทีมชาติชุดใหญ่ โดยได้ลงเล่นครั้งแรกในปี ค.ศ. 2014
==เกียรติประวัติ==
ไบเอิร์นมิวนิก
บุนเดิสลีกา: 2012–13, 2013–14
เดเอ็ฟเบ-โพคาล: 2012–13, 2013–14
ยูฟ่าแชมเปียนส์ลีก: 2012–13
ฟุตบอลชิงแชมป์สโมสรโลก: 2013
เซาแทมป์ตัน
อีเอฟแอลคัพ รองชนะเลิศ: 2016–17
ทอตนัมส์ ฮอตสเปอร์
อีเอฟแอลคัพ รองชนะเลิศ: 2020-21
รางวัลส่วนตัว
นักเตะยอดเยี่ยมแห่งปีเดนมาร์ก: 2020, 2022
ทีมยอดเยี่ยมแห่งปีฟุตบอลยูโร: 2020
==อ้างอิง==
นักฟุตบอลชาวเดนมาร์ก
นักฟุตบอลทีมชาติเดนมาร์ก
ผู้เล่นสโมสรฟุตบอลไบเอิร์นมิวนิก
ผู้เล่นสโมสรฟุตบอลเอาคส์บวร์ค
ผู้เล่นสโมสรฟุตบอลชัลเคอ 04
ผู้เล่นสโมสรฟุตบอลเซาแทมป์ตัน
ผู้เล่นสโมสรฟุตบอลทอตนัมฮอตสเปอร์
ผู้เล่นในบุนเดิสลีกา
ผู้เล่นในพรีเมียร์ลีก
กองกลางฟุตบอล
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
รักสลายดอกฝ้ายบาน

"รักสลายดอกฝ้ายบาน" เป็นเพลงของนักร้องลูกทุ่ง-หมอลำ จินตหรา พูนลาภ จากอัลบั้ม หมอลำสะออนชุดที่ 1 เป็นอีกผลงานการประพันธ์ของดาว บ้านดอน และเรียบเรียงโดย สวัสดิ์ สารคาม ออกจำหน่ายพร้อมอัลบั้มในเดือนพฤศจิกายน พ.ศ. 2541
==การตอบรับและผลที่ตามมา==
เพลงนี้เป็นอีกเพลงที่สร้างชื่อเสียงให้กับจินตหรา และกลายเป็นเพลงประจำงานกาชาดดอกฝ้ายบาน สืบสานวัฒนธรรมไทเลยอีกด้วย และยังเป็นเพลงแนวหมอลำที่เป็นที่นิยมของคนฟังทั้งแฟนคลับของจินตหรา รวมถึงคอหมอลำและคนที่ไม่ได้ฟังเพลงหมอลำ รวมถึงชาวต่างชาติ
เพลงนี้เคยถูกนำมาขับร้องใหม่โดยเป็กกี้ ศรีธัญญา ในรายการเปลี่ยนหน้าท้าโชว์ Sing Your Face Off ซีซันที่ 3 ในปี พ.ศ. 2560
==อ้างอิง==
หมอลำ
เพลงลูกทุ่ง
เพลงของจินตหรา พูนลาภ
ซิงเกิลในปี พ.ศ. 2541
เพลงในปี พ.ศ. 2541
จังหวัดเลยในบันเทิงคดี
หนังสือเพลงสวดสดุดีตอมีชอฟ

หนังสือเพลงสวดสดุดีตอมีชอฟ (Томичов псалтир, Tomichov psaltir)  เป็นหนังสือเพลงสวดสดุดีตัวเขียนสีวิจิตรของบัลแกเรียในช่วงศตวรรษที่ 14 ในหนังสือเพลงสวดสดุดีนี้มีจุลจิตรกรรมกว่า 109 ภาพ หนังสือเพลงสวดสดุดีฉบับนี้ถูกค้นพบในปี ค.ศ. 1901 ในภูมิภาคมาซิโดเนีย ปัจจุบันเก็บรักษาไว้ที่กรุงมอสโคว ประเทศรัสเซีย
==ดูเพิ่ม==
หนังสือเพลงสวดสดุดีโซเฟีย, 1337
พระวรสารพระเจ้าซาร์อีวัน อาแลกซันเดอร์, 1355&ndash;1356
==อ้างอิง==
Axinia Dzurova,  Tomic Psalter. Monumenta slavico-byzantina et mediaevalia europensia Vol I , Kliment Ohridski University Press, Sofia, 1990. Facsimile edition in two volumes.
หนังสือเพลงสวดสดุดี
เอกสารตัวเขียนสีวิจิตร
วรรณกรรมสมัยกลาง
เขตอัครบิดรแปชี

เขตอัครบิดรแปชี (Пећка патријаршија, Pećka patrijaršija) เป็นเขตอัครบิดรที่ปกครองตนเองในนิกายอีสเทิร์นออร์ทอดอกซ์ซึ่งดำรงอยู่ระหว่างปี ค.ศ. 1346 — 1766 และมีศูนย์กลางสำคัญอยู่ที่อารามเขตอัครบิดรแปชี เขตอัครบิดรแห่งนี้มีอำนาจหน้าที่ดูแลคริสตชนในเซอร์เบียและดินแดนทางตะวันออกเฉียงใต้ของยุโรป ประมุขของเขตเรียกว่าอาร์ชบิชอปแห่งแปชีและอัครบิดรเซอร์เบียน
== อ้างอิง ==
Very Reverend Dr. Radomir Popovic, Serbian Church in History, accessed 28 June 2020
คริสตจักรเซอร์เบียนออร์ทอดอกซ์
ยุทธการที่รูซอกัสตรอ

ยุทธการที่รูซอกัสตรอ (Битка при Русокастро, Μάχη του Ρουσόκαστρου) เกิดขึ้นเมื่อวันที่ 18 กรกฎาคม ค.ศ. 1332 บริเวณใกล้กับหมู่บ้านรูซอกัสตรอ บัลแกเรีย เป็นการรบระหว่างจักรวรรดิบัลแกเรียที่ 2และจักรวรรดิไบแซนไทน์ โดยมีผลลัพท์คือบัลแกเรียได้รับชัยชนะ
==อ้างอิง==
สงครามไบแซนไทน์ - บัลแกเรีย
ฟัรฎ์

ฟัรฎ์ (فرض) หรือ ฟะรีเฎาะฮ์ (فريضة) ในศาสนาอิสลาม คือหน้าที่ทางศาสนาที่ถูกสั่งโดยพระเจ้า (อัลลอฮ์) คำนี้ถูกใช้ในภาษาเปอร์เซีย, ปาทาน, ตุรกี และอุรดูในความหมายเดียวกัน
ฟัรฎ์ หรือคำไวพจน์ของมันคือ วาญิบ (واجب) เป็นหนึ่งในห้าประเภทของอะฮ์กามซึ่งถูกแบ่งในฟิกฮ์ อย่างไรก็ตาม ฟิกฮ์มัซฮับฮะนะฟีแบ่งความแตกต่างระหว่าง วาญิบ กับ ฟัรด์ โดยคำที่สองเป็นข้อบังคับส่วนคำแรกเป็นสิ่งจำเป็น
==หน้าที่รายบุคคลกับรายกลุ่ม==
ในฟิกฮ์มีการแบ่งหน้าที่สองแบบ คือ:
หน้าที่รายบุคคล หรือ ฟัรฎุอัยน์ (فرض العين) เป็นสิ่งที่ต้องทำทุกคน เช่นละหมาดประจำวัน แสวงบุญที่มักกะฮ์อย่างน้อยหนึ่งครั้งในชีวิต (ฮัจญ์)
หน้าที่รายกลุ่ม หรือ ฟัรฎุกิฟายะฮ์ (فرض الكفاية) เป็นหน้าที่สำหรับสังคมของผู้ศรัทธาทั้งหมด (อุมมะฮ์) ตัวอย่างเช่น ละหมาดญะนาซะฮ์: ไม่จำเป็นต้องทำหน้าที่นั้นคนเดียว ตราบที่จำนวนสมาชิกในสังคมมีมากพอที่จะทำสิ่งนั้นได้
==ดูเพิ่ม==
ดุอาอ์
มักรูฮ์
มุสตะฮับบ์
===ศาสนาอื่น===
มิตส์วะฮ์ (ในศาสนายูดาย)
ธรรม (ในศาสนาฮินดู/พุทธ/ซิกข์)
==อ้างอิง==
คำศัพท์ศาสนาอิสลาม
คำศัพท์ในกฎหมายชะรีอะฮ์
จริยศาสตร์หน้าที่
มลาเด็น เกอร์สตายิช

มลาเด็น เกอร์สตายิช (Младен Крстајић; เกิดวันที่ 4 มีนาคม ค.ศ. 1974) เป็นผู้จัดการทีมฟุตบอลและอดีตนักฟุตบอลชาวเซอร์เบียที่เคยเล่นในตำแหน่งกองหลัง ผลงานล่าสุดของเขาคือการเป็นผู้จัดการฟุตบอลทีมชาติเซอร์เบียในการแข่งขันฟุตบอลโลก 2018 ที่ประเทศรัสเซีย
เขาเคยเล่นให้กับทีมชาติเซอร์เบียและมอนเตเนโกรในการแข่งขันฟุตบอลโลก 2006 ที่ประเทศเยอรมนี ในช่วงเดือนมกราคม ค.ศ. 2015 ถึงเดือนมีนาคม ค.ศ. 2020 เขาดำรงตำแหน่งเป็นประธานบอร์ดบริหารของสโมสรรัดนิกบีเบลยีนาในบอสเนียนพรีเมียร์ลีก
== ทีมชาติ ==
เกอร์สตายิชเคยเป็นส่วนหนึ่งของแนวรับ "สี่สหายชื่อดัง" ของทีมชาติเซอร์เบียและมอนเตเนโกร ซึ่งเสียประตูเพียงลูกเดียวในฟุตบอลโลก 2006 รอบคัดเลือก สมาชิกแนวรับอีกสามคนในครั้งนั้น ได้แก่ อีวิชา ดรากูตินาวิช, กอรัน กัฟรานชิช และ เนมันยา วีดิช
ระหว่าง ค.ศ. 1999–2008 เขาลงเล่นให้กับทีมชาติทั้งสิ้น 58 นัด ยิงได้ 2 ประตู โดยเขาเป็นส่วนหนึ่งของทีมชาติในหลายช่วงเวลา ได้แก่ ทีมชาติยูโกสลาเวีย (ค.ศ. 1992–2002; 20 นัด 2 ประตู), ทีมชาติเซอร์เบียและมอนเตเนโกร (ค.ศ. 2002–2006; 27 นัด) และเซอร์เบีย (ค.ศ. 2006–2008; 11 นัด)
== ผู้จัดการ ==
=== เซอร์เบีย ===
ในเดือนตุลาคม ค.ศ. 2017 เกอร์สตายิช รับตำแหน่งหัวหน้าผู้ฝึกสอนรักษาการของฟุตบอลทีมชาติเซอร์เบีย ต่อจากสลาโวลยุบ มุสลิน ต่อมาในเดือนธันวาคมปีเดียวกัน มีการประกาศว่า เขาจะทำหน้าที่เป็นผู้จัดการของทีมชาติไปจนกว่าจะสิ้นสุดการแข่งขันฟุตบอลโลก 2018
ในวันที่ 13 มิถุนายน ค.ศ. 2019 เกอร์สตายิชถูกไล่ออกจากตำแหน่งผู้จัดการทีมชาติหลังจากที่เซอร์เบียพ่ายแพ่ต่อยูเครน 5–0 ในฟุตบอลชิงแชมป์แห่งชาติยุโรป 2020 รอบคัดเลือก
== สถิติอาชีพ ==
=== ทีมชาติ ===
== เกียรติประวัติ ==
=== ผู้เล่น ===
พาร์ทีซาน
เซอร์เบียนซูเปอร์ลีกา: 1995–96, 1996–97, 1998–99, 2009–10, 2010–11
เซอร์เบียนคัพ: 1997–98, 2010–11
แวร์เดอร์เบรเมิน
บุนเดิสลีกา: 2003–04
เดเอ็ฟเบ-โพคาล: 2003–04
ชัลเคอ 04
เดเอ็ฟเบ-ลีกาโพคาล: 2005
ยูฟ่าอินเตอร์โตโตคัพ: 2004
== อ้างอิง ==
== แหล่งข้อมูลอื่น ==
Mladen Krstajić at reprezentacija.rs
บุคคลจากเซนิตซา
นักฟุตบอลชาวเซอร์เบีย
กองหลังฟุตบอล
นักฟุตบอลทีมชาติเซอร์เบีย
ผู้เล่นในฟุตบอลโลก 2006
ผู้เล่นสโมสรฟุตบอลปาร์ติซาน
ผู้เล่นในเซอร์เบียนซูเปอร์ลีกา
ผู้เล่นเอ็สเฟา แวร์เดอร์เบรเมิน
ผู้เล่นสโมสรฟุตบอลชัลเคอ 04
ผู้เล่นในบุนเดิสลีกา
ผู้จัดการทีมฟุตบอลชาวเซอร์เบีย
ผู้จัดการทีมฟุตบอลในฟุตบอลโลก 2018
ผู้จัดการทีมฟุตบอลทีมชาติยูโกสลาเวีย
ผู้จัดการทีมฟุตบอลทีมชาติเซอร์เบีย
ฟุตบอลในประเทศเซอร์เบีย

ฟุตบอล เป็นกีฬาที่ได้รับความนิยมเป็นอย่างมากในประเทศเซอร์เบีย โดยสมาคมฟุตบอลเซอร์เบีย (FSS) เป็นหน่วยงานที่ทำหน้าที่ในการบริหารการแข่งขันฟุตบอลในประเทศทั้งระดับอาชีพและสมัครเล่น ซึ่งครอบคลุมถึงลีกฟุตบอล ได้แก่ เซอร์เบียนซูเปอร์ลีกา เซอร์เบียนเฟิสต์ลีก และเซอร์เบียนลีก และฟุตบอลทีมชาติทั้งทีมชาย ทีมหญิง และทีมเยาวชน นอกจากนี้ยังทำหน้าที่ในการดูแลการแข่งขันเซอร์เบียนคัพ ซึ่งแข่งขันกันมาตั้งแต่คริสต์ศตวรรษที่ 19
สโมสรฟุตบอลที่ยิ่งใหญ่ของประเทศ ได้แก่ เรดสตาร์ เบลเกรด ซึ่งเคยชนะเลิศทั้งยูโรเปียนคัพและอินเตอร์คอนติเนนตัลคัพในปี 1991 และ พาร์ทีซาน เบลเกรด ซึ่งเป็นสโมสรแรกจากยุโรปตะวันออกเฉียงใต้ที่เข้าถึงรอบชิงชนะเลิศยูโรเปียนคัพในปี 1966 ผู้เล่นที่มีชื่อเสียงของประเทศส่วนใหญ่ เล่นให้กับเรดสตาร์, พาร์ทีซาน, วอยวอดีนา, โอเอฟเค เบลเกรด และรัดนิชกีนีส
== อ้างอิง ==
== แหล่งข้อมูลอื่น ==
History of Football in Serbia via the Serbian FA
พระพินิจธนากร (บุญเพ็ง ยุกตะนันทน์)

พระพินิจธนากร (บุญเพ็ง ยุกตะนันทน์) เป็นอดีตสมาชิกสภาผู้แทนราษฎรคนแรกของจังหวัดเชียงใหม่
== ประวัติ ==
พระพินิจธนากร หรือ บุญเพ็ง ยุกตะนันทน์ สมรสกับนางพินิจธนากร (ทรัพย์ ยุกตะนันทน์) บุตรีของนายเทียนเค่ง และนางเขียว เทียนศิริ มีบุตร-ธิดา 2 คน คือ ศาสตราจารย์เกียรติคุณ ทันตแพทย์ อิศระ ยุกตะนันท์ ซึ่งได้รับการยกย่องเชิดชูว่าเป็นปูชนียบุคคลของวงการทันตแพทย์ไทย หรืออีกนัยหนึ่งคือเป็นครูสาขาปริทันตวิทยาท่านแรกของประเทศไทย
พระพินิจธนากร เป็นสมาชิกสภาผู้แทนราษฎรคนแรกของจังหวัดเชียงใหม่ เมื่อปี พ.ศ. 2476 ร่วมกับหลวงศรีประกาศ (ฉันท์ วิชยาภัย) และเป็นผู้รับมอบรัฐธรรมนูญฉบับจำลองมายังจังหวัดเชียงใหม่ เมื่อวันที่ 28 สิงหาคม พ.ศ. 2477
พระพินิจธนากร มีบทาทสำคัญทางการเมืองการปกครองในช่วงปี พ.ศ. 2476 คือ เป็นผู้ออกปาฐกถาเผยแพร่รัฐธรรมนูญให้กับประชาชนในจังหวัดเชียงใหม่  และเป็น ส.ส.คนหนึ่ง ที่มีบทบาทการอภิปรายในสภาผู้แทนราษฎร
== อ้างอิง ==
บุคคลจากจังหวัดเชียงใหม่
พินิจธนากร
นักการเมืองไทย
สมาชิกสภาผู้แทนราษฎรจังหวัดเชียงใหม่
พระศรีวรานุรักษ์ (ศรี บุญเฉลียว)

พระศรีวรานุรักษ์ (ศรี บุญเฉลียว) เป็นอดีตสมาชิกสภาผู้แทนราษฎรจังหวัดเชียงใหม่ 1 สมัย ในปี พ.ศ. 2480
== ประวัติ ==
พระศรีวรานุรักษ์ เป็นบุตรของนายวัง กับนางบัวจันทร์ บุญเฉลียว เกิดที่บ้านศาลา ตำบลท่าศาลา อำเภอเมืองเชียงใหม่ จังหวัดเชียงใหม่ เมื่อปี พ.ศ. 2440 เข้าเรียนที่โรงเรียนกลางเวียง ต่อมาเจ้าพระยาสุรสีห์วิสิษฐศักดิ์ (เชย กัลยาณมิตร) ได้รับเขาเป็นบุตรบุญธรรม และส่งเรียนต่อโรงเรียนปกครอง กระทรวงมหาดไทย จนกลับมารับราชการประจำแผนกเลขาฯ มณฑลพายัพ ต่อมาย้ายไปประจำที่กรุงเทพ และเรียนวิชากฎหมายเพิ่มเติม
== การทำงาน ==
พระศรีวรานุรักษ์ ขอกลับมารับราชการที่จังหวัดเชียงใหม่ และเคยดำรงตำแหน่งเสมียนตรามณฑลพายัพ นายอำเภอสารภี และ นายอำเภอแม่ริม  รับราชการในยุคเดียวกับเจ้าบุรีรัตน์ (แก้วมุงเมือง ณเชียงใหม่)
ศรี บุญเฉลียว ได้รับพระราชทานบรรดาศักดิ์เป็นหลวงศรีวรานุรักษ์ ในปี พ.ศ. 2471 และเป็นพระศรีวรานุรักษ์ ในเวลาต่อมา
พระศรีวรานุรักษ์ ถูกมองว่าเป็นบุตรบุญธรรมของเจ้าพระยาสุรสีห์วิสิษฐศักดิ์ และเป็นฝ่ายเดียวกับเชื้อพระวงศ์จึงตรงข้ามกับฝ่ายคณะราษฎร จึงถูกย้ายไปมณฑลนครราชสีมา ทำให้พระศรีวรานุรักษ์ ตัดสินใจลาออกจากราชการ และกลับมาทำธุรกิจส่วนตัวที่เชียงใหม่
พระศรีวรานุรักษ์ ลงเล่นการเมืองโดยการเป็นสมาชิกสภาผู้แทนราษฎรจังหวัดเชียงใหม่ เมื่อปี พ.ศ. 2480 และเป็นผู้หนึ่งที่มีส่วนร่วมในการต้อนรับรัฐธรรมนูญเมื่อมาถึงจังหวัดเชียงใหม่ ในปี พ.ศ. 2476 พระศรีวรานุรักษ์ มีบทบาทในฝ่ายนิติบัญญัติ อาทิ เป็นกรรมาธิการวิสามัญพิจารณาร่างพระราชบัญญัติจัดสหกรณ์นิคมในเขตหวงห้ามที่ดินในท้องที่จังหวัดเชียงใหม่
พระศรีวรานุรักษ์ ได้รับเลือกเป็นนายกเทศมนตรีนครเชียงใหม่ ในปี พ.ศ. 2486
พระศรีวรานุรักษ์ เสียชีวิตในปี พ.ศ. 2518 อายุ 78 ปี
== อ้างอิง ==
บุคคลจากอำเภอเมืองเชียงใหม่
ศรีวรานุรักษ์
นักการเมืองไทย
สมาชิกสภาผู้แทนราษฎรจังหวัดเชียงใหม่
นายกเทศมนตรีนครเชียงใหม่
บุคคลจากโรงเรียนยุพราชวิทยาลัย
แขวงป้อมปราบ

ป้อมปราบ เป็นแขวงหนึ่งในพื้นที่เขตป้อมปราบศัตรูพ่าย กรุงเทพมหานคร สภาพพื้นที่เป็นเขตการค้าและที่อยู่อาศัยหนาแน่นมาก
== ที่ตั้งและอาณาเขต ==
แขวงป้อมปราบตั้งอยู่ทางทิศตะวันออกเฉียงใต้ของเขตป้อมปราบศัตรูพ่าย มีอาณาเขตติดต่อกับแขวงอื่นเรียงตามเข็มนาฬิกา ดังนี้
ทิศเหนือ ติดต่อกับแขวงวัดเทพศิรินทร์ (เขตป้อมปราบศัตรูพ่าย) มีถนนหลวงเป็นเส้นแบ่งเขต
ทิศตะวันออก ติดต่อกับแขวงรองเมือง (เขตปทุมวัน) มีคลองผดุงกรุงเกษมเป็นเส้นแบ่งเขต
ทิศใต้ ติดต่อกับแขวงตลาดน้อยและแขวงสัมพันธวงศ์ (เขตสัมพันธวงศ์) มีถนนพระรามที่ 4 และถนนเจริญกรุงเป็นเส้นแบ่งเขต
ทิศตะวันตก ติดต่อกับแขวงบ้านบาตร (เขตป้อมปราบศัตรูพ่าย) มีถนนวรจักรเป็นเส้นแบ่งเขต
==อ้างอิง==
ป้อมปราบ
แขวงวัดเทพศิรินทร์

วัดเทพศิรินทร์ เป็นแขวงหนึ่งในพื้นที่เขตป้อมปราบศัตรูพ่าย กรุงเทพมหานคร สภาพพื้นที่เป็นเขตการค้าและที่อยู่อาศัยหนาแน่นมาก
== ที่ตั้งและอาณาเขต ==
แขวงวัดเทพศิรินทร์ตั้งอยู่ทางทิศตะวันออกกลางของเขตป้อมปราบศัตรูพ่าย มีอาณาเขตติดต่อกับแขวงอื่นเรียงตามเข็มนาฬิกา ดังนี้
ทิศเหนือ ติดต่อกับแขวงคลองมหานาค (เขตป้อมปราบศัตรูพ่าย) มีถนนบำรุงเมืองเป็นเส้นแบ่งเขต
ทิศตะวันออก ติดต่อกับแขวงรองเมือง (เขตปทุมวัน) มีคลองผดุงกรุงเกษมเป็นเส้นแบ่งเขต
ทิศใต้ ติดต่อกับแขวงป้อมปราบ (เขตป้อมปราบศัตรูพ่าย) มีถนนหลวงเป็นเส้นแบ่งเขต
ทิศตะวันตก ติดต่อกับแขวงบ้านบาตร (เขตป้อมปราบศัตรูพ่าย) มีถนนวรจักรเป็นเส้นแบ่งเขต
==อ้างอิง==
วัดเทพศิรินทร์
แขวงคลองมหานาค

คลองมหานาค เป็นแขวงหนึ่งในพื้นที่เขตป้อมปราบศัตรูพ่าย กรุงเทพมหานคร สภาพพื้นที่เป็นเขตการค้าและที่อยู่อาศัยหนาแน่นมาก
== ที่ตั้งและอาณาเขต ==
แขวงคลองมหานาคตั้งอยู่ทางทิศตะวันออกเฉียงเหนือของเขตป้อมปราบศัตรูพ่าย มีอาณาเขตติดต่อกับแขวงอื่นเรียงตามเข็มนาฬิกา ดังนี้
ทิศเหนือ ติดต่อกับแขวงวัดโสมนัส (เขตป้อมปราบศัตรูพ่าย) มีถนนหลานหลวงเป็นเส้นแบ่งเขต
ทิศตะวันออก ติดต่อกับแขวงสี่แยกมหานาค (เขตดุสิต) และแขวงรองเมือง (เขตปทุมวัน) มีคลองผดุงกรุงเกษมเป็นเส้นแบ่งเขต
ทิศใต้ ติดต่อกับแขวงวัดเทพศิรินทร์ (เขตป้อมปราบศัตรูพ่าย) มีถนนบำรุงเมืองเป็นเส้นแบ่งเขต
ทิศตะวันตก ติดต่อกับแขวงบ้านบาตร (เขตป้อมปราบศัตรูพ่าย) มีถนนวรจักรเป็นเส้นแบ่งเขต
==อ้างอิง==
คลองมหานาค
แขวงบ้านบาตร

บ้านบาตร เป็นแขวงหนึ่งในพื้นที่เขตป้อมปราบศัตรูพ่าย กรุงเทพมหานคร สภาพพื้นที่เป็นเขตการค้าและที่อยู่อาศัยหนาแน่นมาก
== ที่ตั้งและอาณาเขต ==
แขวงบ้านบาตรตั้งอยู่ทางทิศตะวันตกของเขตป้อมปราบศัตรูพ่าย มีอาณาเขตติดต่อกับแขวงอื่นเรียงตามเข็มนาฬิกา ดังนี้
ทิศเหนือ ติดต่อกับแขวงบ้านพานถม (เขตพระนคร) และแขวงวัดโสมนัส (เขตป้อมปราบศัตรูพ่าย) มีถนนราชดำเนินนอกและถนนหลานหลวงเป็นเส้นแบ่งเขต
ทิศตะวันออก ติดต่อกับแขวงคลองมหานาค แขวงวัดเทพศิรินทร์ และแขวงป้อมปราบ (เขตป้อมปราบศัตรูพ่าย) มีถนนจักรพรรดิพงษ์และถนนวรจักรเป็นเส้นแบ่งเขต
ทิศใต้ ติดต่อกับแขวงสัมพันธวงศ์ (เขตสัมพันธวงศ์) มีถนนเจริญกรุงเป็นเส้นแบ่งเขต
ทิศตะวันตก ติดต่อกับแขวงวังบูรพาภิรมย์ แขวงสำราญราษฎร์ และแขวงบวรนิเวศ (เขตพระนคร) มีคลองรอบกรุงเป็นเส้นแบ่งเขต
==อ้างอิง==
บ้านบาตร
แขวงวัดโสมนัส

วัดโสมนัส เป็นแขวงหนึ่งในพื้นที่เขตป้อมปราบศัตรูพ่าย กรุงเทพมหานคร สภาพพื้นที่เป็นเขตสถานที่ราชการและการค้า
== ที่ตั้งและอาณาเขต ==
แขวงวัดโสมนัสตั้งอยู่ทางทิศเหนือของเขตป้อมปราบศัตรูพ่าย มีอาณาเขตติดต่อกับแขวงอื่นเรียงตามเข็มนาฬิกา ดังนี้
ทิศเหนือ ติดต่อกับแขวงดุสิตและแขวงสวนจิตรลดา (เขตดุสิต) มีคลองผดุงกรุงเกษมเป็นเส้นแบ่งเขต
ทิศตะวันออก ติดต่อกับแขวงสี่แยกมหานาค (เขตดุสิต) มีคลองผดุงกรุงเกษมเป็นเส้นแบ่งเขต
ทิศใต้ ติดต่อกับแขวงคลองมหานาคและแขวงบ้านบาตร (เขตป้อมปราบศัตรูพ่าย) มีถนนหลานหลวงเป็นเส้นแบ่งเขต
ทิศตะวันตก ติดต่อกับแขวงบ้านพานถมและแขวงบางขุนพรหม (เขตพระนคร) มีถนนราชดำเนินนอกเป็นเส้นแบ่งเขต
==อ้างอิง==
วัดโสมนัส
เกบ นีเวลล์

เกบ โลแกน นีเวลล์ (Gabe Newell) ชื่อเล่น เกเบน (Gaben) เป็นนักธุรกิจชาวอเมริกันที่รู้จักกันดีในฐานะผู้ร่วมก่อตั้งของผู้พัฒนาวิดีโอเกมและบริษัทจัดจำหน่ายระบบดิจิตอลวาล์ว เขาจบการศึกษาในเดวิสซีเนียร์ไฮสกูลและเข้ามหาวิทยาลัยฮาร์วาร์ดในช่วงต้นทศวรรษ 1980 แต่ลาออกมาทำงานให้กับไมโครซอฟต์ซึ่งเขาทำงานเป็นผู้อำนวยการสร้างสำหรับระบบปฏิบัติการวินโดวส์รุ่นแรก ๆ เขาลาออกจากไมโครซอฟต์พร้อมกับไมก์ แฮร์ริงตัน เพื่อมาก่อตั้งบริษัทวาล์ว ในปี 1996
==อ้างอิง==
บุคคลที่เกิดในปี พ.ศ. 2505
บุคคลที่ยังมีชีวิตอยู่
มหาเศรษฐีชาวอเมริกัน
นักธุรกิจคอมพิวเตอร์ชาวอเมริกัน
นักเขียนโปรแกรมชาวอเมริกัน
บุคคลจากมหาวิทยาลัยฮาร์วาร์ด
สหพันธ์ฟุตบอลคอซอวอ

สหพันธ์ฟุตบอลคอซอวอ (Federata e Futbollit e Kosovës; FFK, Фудбалски савез Косова / Fudbalski savez Kosova) เป็นหน่วยงานที่บริหารฟุตบอลในประเทศคอซอวอ มีสำนักงานใหญ่ตั้งอยู่ที่พริสตีนา สหพันธ์ก่อตั้งขึ้นใน ค.ศ. 1946 โดยในตอนนั้น ยังเป็นส่วนหนึ่งของสมาคมฟุตบอลยูโกสลาเวีย ต่อมาประเทศได้รับเอกราช และมีแฟดิล วอกรารี ดำรงตำแหน่งประธานของสหพันธ์จนกระทั่งเขาเสียชีวิตใน ค.ศ. 2018 สหพันธ์ทำหน้านที่ดูแลการแข่งขันฟุตบอลถึง 8 รายการในประเทศ
== การแข่งขัน ==
=== ชาย ===
ฟุตบอล
ฟุตบอลซูเปอร์ลีกออฟคอซอวอ (12 สโมสร)
เฟิสต์ฟุตบอลลีก (16 สโมสร)
เซคันด์ฟุตบอลลีก (16 สโมสร)
เทิร์ดฟุตบอลลีก (14 สโมสร ถูกแบ่งออกเป็น 2 กลุ่ม)
คอซอวาร์คัพ
คอซอวาร์ซูเปอร์คัพ
ฟุตบอล
ฟุตซอลซูเปอร์ลีกออฟคอซอวอ (10 สโมสร)
ฟุตซอลเฟิสต์ลีก (10 สโมสร)
เยาวชน
จูเนียร์ซูเปอร์ลีก (16 สโมสร)
จูเนียร์เฟิสต์ลีก (12 สโมสร)
คาเด็ตส์เนชันนัลลีก (12 สโมสร)
=== หญิง ===
คอซอวอวีเมนส์ฟุตบอลลีก (11 สโมสร)
คอซอวอวีเมนส์คัพ
== ทีมชาติ ==
=== ชาย ===
ฟุตบอล
ฟุตบอลทีมชาติคอซอวอ
ฟุตบอลทีมชาติคอซอวอรุ่นอายุไม่เกิน 21 ปี
ฟุตบอลทีมชาติคอซอวอรุ่นอายุไม่เกิน 19 ปี
ฟุตบอลทีมชาติคอซอวอรุ่นอายุไม่เกิน 17 ปี
ฟุตซอล
ฟุตซอลทีมชาติคอซอวอ
=== หญิง ===
ฟุตบอลหญิงทีมชาติคอซอวอ
ฟุตบอลหญิงทีมชาติคอซอวอรุ่นอายุไม่เกิน 19 ปี
== อ้างอิง ==
== แหล่งข้อมูลอื่น ==
องค์การที่ก่อตั้งในปี พ.ศ. 2489
สมาชิกยูฟ่า
ฟุตบอลในประเทศคอซอวอ